ಬನ್ನಿ ಸ್ವಾಮಿ.
ಸ್ವಾಮಿ, ಈಗ ಎಲ್ಲವೂ ನಿಮ್ಮ ಕೈಯ್ಯಲ್ಲಿದೆ.
- ದಯವಿಟ್ಟು ನನ್ನ ಮಗಳನ್ನು ಉಳಿಸಿ. - ಅಮ್ಮಾ, ಅಮ್ಮಾ.
ದಯವಿಟ್ಟು ನನ್ನ ಕಾಲಿಗೆ ಬೀಳಬೇಡಿ.
ಹೇ, ಅಳು ನಿಲ್ಲಿಸು. ಒಳಗೆ ಹೋಗೋಣ.
- ಒಳಗೆ ಬನ್ನಿ ಸ್ವಾಮಿ. - ಸರಿ.
ಅವಳ ದೇಹದಿಂದ ಈಗಲೇ ಹೊರಟುಹೋಗು!
ಹೊರಟುಹೋಗು!
ಬೇರೆ ಊರಿನಿಂದ ನೀವು ಮಂತ್ರವಾದಿಯನ್ನು ಕರೆಸಿದ್ದೀರೆಂದು ಗೊತ್ತು.
ಏಕೆ? ನಿಮ್ಮ ಮನೆಯಲ್ಲಿ ಯಾರಿಗಾದರೂ ದೆವ್ವ ಮೈ ಮೇಲೆ ಬಂದಿದೆಯೇ?
ದಯವಿಟ್ಟು ಯಾವುದೇ ಸಮಸ್ಯೆ ಸೃಷ್ಟಿಸಬೇಡಿ. ಹೊರಟು ಹೋಗಿ!
ನಾನು ನಿಮಗೆ ಹೇಳಿಲ್ಲವೇ? ಅದು ಅವರ ಮಗಳಾಗಿರಬೇಕೆಂದು!
- ಯಾಕೆ ಕಾಯುವುದು? ಒಳ ಹೋಗೋಣ! - ಹೇ. ನಿಲ್ಲಿ!
ಮನೆಗೆ ನುಗ್ಗಲು ನಿಮಗೆಷ್ಟು ಧೈರ್ಯ? ಹೋಗಿ!
ಒಳಗೆ ಏನೋ ಪೂಜೆ ನಡೆಯುತ್ತಿದೆ!
ನೀವೇಕೆ ತೊಂದರೆ ನೀಡುತ್ತಿರುವಿರಿ?
ದಯವಿಟ್ಟು ಶಾಂತರಾಗಿರಿ. ಈ ಪೂಜೆ ಪೂರ್ಣಗೊಂಡರೆ ಮಾತ್ರ,
ದೆವ್ವವನ್ನು ಓಡಿಸಬಹುದು.
ನೀನು ವಿಫಲನಾಗಿ ಅವಳು ಮತ್ತೆ ಜೀವ ತೆಗೆಯಲು ಆರಂಭಿಸಿದರೆ?
ನೀನು ಜವಾಬ್ದಾರಿ ವಹಿಸುವೆಯಾ?
ಅತ್ತ ಸರಿ! ದಾರಿ ಬಿಡು!
ಮಗಳಿಗೆ ತೊಂದರೆ ಮಾಡಬೇಡಿ. ಬಿಟ್ಟುಬಿಡಿ.
- ಹೇ, ಅವಳು ಇಲ್ಲಿಲ್ಲ. - ಆಕೆ ತಪ್ಪಿಸಿಕೊಂಡಿರಬೇಕು.
ಹಿಂದಿನ ಬಾಗಿಲು ತೆರೆದಿದೆ. ಅಲ್ಲಿಂದ ಹೊರಹೋಗಿರಬಹುದು.
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಇನ್ಸ್ಪೆಕ್ಟರ್ ರಿಷಿ
- ಅವಳನ್ನು ತಪ್ಪಿಸಿಕೊಳ್ಳಲು ಬಿಡಬಾರದು. - ಹೌದು.
ಈ ಪ್ರದೇಶದಲ್ಲಿ ಹುಡುಕಿ.
- ನಾವು ಪ್ರತಿ ಮನೆ ಶೋಧಿಸೋಣ. - ಸರಿ. ನೀನು ಆ ಕಡೆ ಹೋಗು!
ನನ್ನ ಹಿಂದೆ ಬಾ.
- ತುಳಸಿ ಇದ್ದಾಳಾ? - ಅವಳು ಇಲ್ಲಿಲ್ಲ.
- ಎಝಿಲನ ಪುತ್ರಿ ತುಳಸಿ ಇಲ್ಲಿಗೆ ಬಂದಳಾ? - ಇಲ್ಲ.
- ತುಳಸಿ ಇಲ್ಲಿದ್ದಾಳಾ? - ಇಲ್ಲ.
- ಬನ್ನಿ! - ಆ ಕಡೆ ಹುಡುಕೋಣ.
ದಯವಿಟ್ಟು ಬಾಗಿಲು ತೆರೆಯಿರಿ!
ಈ ತಡ ರಾತ್ರಿಯಲ್ಲಿ ಯಾರು?
ನಿಲ್ಲಿ, ನಾನು ದೀಪ ಹಾಕುತ್ತೇನೆ.
ಅಯ್ಯಾ! ಅಯ್ಯಾ! ಅಯ್ಯಾ!
ತುಳಸಿಯನ್ನು ಕಟ್ಟಿ ಹಾಕಿಥಳಿಸುತ್ತಿದ್ದಾರೆ.
- ಏನು? - ಓ ದೇವರೇ!
ಇಲ್ಲಿ.
- ಬನ್ನಿ. - ಹೋಗೋಣ.
ಅಮ್ಮಾ!
- ಅಮ್ಮಾ! - ದಯವಿಟ್ಟು ನನ್ನ ಮಗಳಿಗೆ ಹೊಡೆಯಬೇಡಿ.
ಹಳ್ಳಿಯಲ್ಲಿ ನಡೆಯುತ್ತಿರುವುದು ನಿಮಗೆ ಗೊತ್ತಿತ್ತು!
ಆದರೂ, ಅವಳನ್ನು ನಿಮ್ಮ ಮನೆಯಲ್ಲಿ ಹೇಗೆ ಅಡಗಿಸಿದಿರಿ?
ಅವಳನ್ನೇನು ಮಾಡೋಣ?
ಥಳಿಸಿ ಸಾಯಿಸೋಣ!
- ಅವಳು ಸಾಯಲಿ! - ಹಾಗೆ ಮಾಡಬೇಡಿ.
- ನಮ್ಮನ್ನು ರಕ್ಷಿಸಲು ಇದೊಂದೇ ದಾರಿ. - ಏನು ಮಾಡುತ್ತಿದ್ದೀರಿ?
ಅಯ್ಯಾ, ದಯವಿಟ್ಟು ನನ್ನ ಮಗಳನ್ನು ಉಳಿಸಿ!
ಹಗ್ಗ ಬಿಡಿಸಿ ಮುಕ್ತಗೊಳಿಸಿ!
ಇಷ್ಟು ದಿನ ನಿಮಗಾಗಿ ತಾಳ್ಮೆಯಿಂದ ಇದ್ದೆವು.
ಇನ್ನು ಮುಂದೆ ಸಾಧ್ಯವಿಲ್ಲ!
ವಾನರಚ್ಚಿ ಆಕೆಯ ಮೈ ಮೇಲೆ ಬಂದಿದ್ದಾಳೆಂದು ಹೆತ್ತವರೇ ಹೇಳುತ್ತಾರೆ!
ನಿಮ್ಮ ಮೂರ್ಖತನದಿಂದಲೇ,
ನಿಮ್ಮ ಸ್ವಂತ ಮಗಳನ್ನು ಆಪತ್ತಿಗೆ ನೂಕಿದಿರಿ!
ನಿಮಗೆ ನಾಚಿಕೆಯಾಗುವುದಿಲ್ಲವೇ?
ಬಡ ಮಗುವಿನ ಮುಖವನ್ನು ನೋಡಿ. ಅವಳೊಳಗೆ ವಾನರಚ್ಚಿ ಇಲ್ಲ.
ಮಾನಸಿಕ ಅಸ್ವಸ್ಥೆಯಂತೆ ತೋರುತ್ತಾಳೆ,
ನಿಮಗೆ ಸಹಾನುಭೂತಿ ಇಲ್ಲವೇ?
ಬನ್ನಿ, ಹಗ್ಗ ಈಗಲೇ ಬಿಚ್ಚಿ!
ಮತ್ತೆ ಅವಳಿಗೆ ತೊಂದರೆ ಉಂಟು ಮಾಡಿದರೆ,
ನೀವು ನನ್ನ ಕೋಪ ಎದುರಿಸಬೇಕಾದೀತು.
ಶಾಂತವಾಗಿ ಹೊರಟು ಹೋಗುವಿರಾ ಅಥವಾ ಪೊಲೀಸರಿಗೆ ಕರೆ ಮಾಡಲೇ?
ಎಲ್ಲರೂ ಹೋಗಿ.
ಎಲ್ಲರೂ ಹೋಗಿ. ಹೋಗಿ!
ಅವಳನ್ನು ಕೊಂಡು ಹೋಗಿ.
- ಎಲ್ಲರೂ ಮನೆಗೆ ಹೋಗಿ! - ಹೋಗಿ!
ಇಲ್ಲಿ ಕೇಳಿ, ನೀವು ತಪ್ಪು ಮಾಡುತ್ತಿದ್ದೀರಿ!
ಅರಣ್ಯ ದೇವತೆ ತನ್ನ ಆಟ ನಿಲ್ಲಿಸುವುದಿಲ್ಲ!
ಅವಳು ಯಾರನ್ನೂ ಬಿಡುವುದಿಲ್ಲ!
ಈ ಗ್ರಾಮ ಸ್ಮಶಾನವಾಗಲಿದೆ!
ನಮ್ಮ ರಕ್ತ ನಿಮ್ಮ ಕೈಯ್ಯಲ್ಲಿರುತ್ತದೆ.
ಕ್ಷಮಿಸು.
ನಿನ್ನ ತಾಯಿ ನನ್ನನ್ನು ಒಳಗೆ ಬಿಟ್ಟರು.
ನಿನಗೆ ಏನು ಬೇಕು?
ನಿನ್ನೆ ನಡೆದ ಘಟನೆಯ ನಂತರ...
ಅದರ ಬಗ್ಗೆ ಯೋಚನೆ ನಿಲ್ಲಿಸಲು ಆಗುತ್ತಿಲ್ಲ.
ನನ್ನ ಮತ್ತು ನನ್ನ ಪ್ರಿಯಕರನ ನಡುವೆ ಹೊಂದಾಣಿಕೆಯಾಗಲೇ ಇಲ್ಲ,
ಏಕೆ ಎಂದು ನಾನು ಸದಾ ಯೋಚಿಸುತ್ತಿದ್ದೆ.
ಅವನು ಒಳ್ಳೆಯ ವ್ಯಕ್ತಿ, ಸದಾ ಕಾಳಜಿ ವಹಿಸಿದ್ದ.
ನನ್ನನ್ನು ಚೆನ್ನಾಗಿಯೂ ನೋಡಿಕೊಂಡ.
ಆದರೆ ನಾನು ಅವನೊಂದಿಗೆ ಇದ್ದಾಗ,
ನನಗೆ ಏನೂ ಅನ್ನಿಸಲಿಲ್ಲ.
ಕ್ಷುಲ್ಲಕ ಸಮಸ್ಯೆ ಮುಂದಿಟ್ಟೆ,
ಅವನೊಂದಿಗೆ ಸಂಬಂಧ ಕಡಿದುಕೊಂಡೆ.
ಏಕೆಂದರೆ...
ನನಗೆ ನನ್ನನ್ನೇ ಒಪ್ಪಿಕೊಳ್ಳಲಾಗುತಿಲ್ಲ.
ನಾನು...
ನನ್ನನ್ನೇ ವಂಚಿಸುತ್ತಿದ್ದೆ.
ಚಿತ್ತು, ಇವೆಲ್ಲಾ ನನ್ನ ಪಾಲಿಗೆ ವಿಚಿತ್ರ.
ನನಗೇನೂ ತೋಚದಾಗಿದೆ, ಹೇಗೆ ನಿಭಾಯಿಸುವುದೆಂದು ತಿಳಿದಿಲ್ಲ.
ನಿನ್ನೆ ನಡೆದದ್ದು...
ಇನ್ನೂ ಮನಸ್ಸಿನಲ್ಲಿ ಸುಳಿದಾಡುತ್ತಿದೆ.
ನಾನು ನಿನ್ನ ಜೊತೆ ಚೆಲ್ಲಾಟವಾಡಿದೆ.
ನಾನು ನಿನಗೆ ಮಿಶ್ರ ಸಂಕೇತಗಳನ್ನು ನೀಡಿದೆ, ಆದರೆ...
ನೀನೇನೋ ತಪ್ಪು ಮಾಡಿರುವೆ ಎಂಬ
ತಪ್ಪಿತಸ್ಥ ಭಾವನೆ ಮೂಡಿಸಿದೆ.
ನನ್ನ ಬಗ್ಗೆ ಹೇಸಿಗೆಯಾಗುತ್ತಿದೆ. ನಾನು ನಿನಗೆ ಅರ್ಹಳಲ್ಲ.
ದಯವಿಟ್ಟು ನನ್ನನ್ನು ಕ್ಷಮಿಸು.
ಕ್ಷಮಿಸು, ಚಿತ್ತು.
ಚಿತ್ರಾ, ಫೋನ್ ರಿಂಗ್ ಆಗುತ್ತಿದೆ!
ಹೇ.
ವೀಡಿಯೋ ಕರೆ, ಈಗ?
ಕಚೇರಿಯಲ್ಲಿದ್ದೇನೆ.
ಸರಿ, ಸಂದರ್ಶನ ಹೇಗಿತ್ತು?
ಒಳ್ಳೆಯದಾಯಿತು. ಯಾವಾಗ ವಾಪಸಾಗುವೆ?
ಒಂದು ಕ್ಷಣ ತಡಿ.
ಹೇ.
ನಿನ್ನ ನೆನಪಾಗುತ್ತಿದೆ.
ಸೆಲ್ಫಿ?
ಹೇ, ತುಂಟಿ.
ನಾನು ಹೇಳಿದೆ. ಅದನ್ನು ಈಗ ಹೇಳಲಾಗದು.
ಸರಿ, ರಾತ್ರಿ ಕರೆ ಮಾಡುತ್ತೇನೆ.
ಬೈ.
ಮತ್ತೆ?
ಯಾರದು? ನಿನ್ನ ಪ್ರಿಯಕರನೇ?
ಪ್ರಿಯಕರನಿದ್ದಾನೆಂದು ಯಾವತ್ತಾದರೂ ಹೇಳಿದ್ದೆನಾ?
ಅದನ್ನು ಹೇಳಬೇಕೇ? ನಿನ್ನ ಮುಖವೇ ಎಲ್ಲವನ್ನೂ ಹೇಳುತ್ತಿದೆ.
ಕೆನ್ನೆ ಕೆಂಪಗಾಗಿದೆ, ನಗುತ್ತಿರುವೆ.
ನಿನ್ನನ್ನು ಈ ರೀತಿ ಯಾವತ್ತೂ ನೋಡಿಲ್ಲ.
ನೀನು ಮಾತಾಡುತ್ತಿರುವಾಗ ಮನ್ಮಥನ ಬಾಣಗಳು ನಿನ್ನ ತಲೆ ಮೇಲೆ ತೂಗಾಡುವುದನ್ನು ನೋಡಿದೆ.
ಹೇಳು.
ಯಾರವನು? ಎಲ್ಲಿ ಕೆಲಸ ಮಾಡುತ್ತಾನೆ?
ಹಲೋ?
ವಿಷಯಗಳನ್ನು ಮರೆಮಾಚಲು ಆರಂಭಿಸಿರುವೆಯಾ?
ನಮ್ಮ ನಡುವೆ ಏನೂ ಮುಚ್ಚುಮರೆ ಇಲ್ಲ ಅಂದುಕೊಂಡಿದ್ದೆ.
ಏನದು, ಮತ್ತೆ ಅವನ ಕರೆಯೇ?
ಲ್ಯಾಬಿನಿಂದ ಕರೆ ಬಂದಿದೆ. ಜಾಗ ಬಿಡು.
ಸರ್, ಕೇಳಿಸುತ್ತಿದೆ.
ರತ್ನಂ ಕಾರಿನಲ್ಲಿ ಕಂಡುಬಂದ ಕೂದಲು ಮಂಗೈ ವಿಗ್ನದ್ದಲ್ಲ.
ಹೊಂದಿಕೆಯಾಗದೆಂದು ಲ್ಯಾಬ್ ದೃಢೀಕರಿಸಿದೆ.
ಸಂಪೂರ್ಣ ಪರೀಕ್ಷೆ ಕೈಗೊಂಡಾಗ ಸತ್ತವನ ಡಿಎನ್ಎ
ಮಂಗೈ ಮನೆಯಲ್ಲಿದ್ದ ನಕಲಿ ಉಗುರು, ಕೋರೆಹಲ್ಲು. ಕೊಂಬು, ಸೀರೆಯಲ್ಲಿರಲಿಲ್ಲ.
ಮಂಗೈಯನ್ನು ಹೇಗೆ ಬಂಧಿಸಿದಿರಿ? ಆರೋಪ ಪಟ್ಟಿ ಇದೆಯೇ?
ಯಾವ ಆಧಾರದಲ್ಲಿ ಎರಡು ದಿನ ಬಂಧಿಸಿದ್ದೀರಿ?
ಮ್ಯಾʼಮ್, ಈ ಪ್ರಕರಣದಲ್ಲಿ ಮಂಗೈ ಪ್ರಮುಖ ಶಂಕಿತೆ.
ಆಕೆಯನ್ನು 48 ಗಂಟೆಗಳ ಕಾಲ ವಶಪಡಿಸುವ ಹಕ್ಕು ನಮಗಿದೆ.
ಆಕೆ ಹೇಗೆ ಶಂಕಿತಳು? ಒಂದು ಸಂಭಾವ್ಯ ಪುರಾವೆ ತೋರಿಸಿ!
ಬಲವಂತದಿಂದ ಆಕೆ ತಪ್ಪು ಒಪ್ಪಿಕೊಳ್ಳುವಂತೆ ಮಾಡುತ್ತಿದ್ದೀರಾ?
ಇದು ಅಧಿಕಾರದ ದುರುಪಯೋಗ! ಇದನ್ನು ನೋಡಿ ನಾನು ಸುಮ್ಮನಿರುವುದಿಲ್ಲ!
ಮ್ಯಾʼಮ್, ದಯವಿಟ್ಟು ಶಾಂತರಾಗಿರಿ. ಇಲ್ಲಿ ಯಾರೂ ಬಲವಂತಪಡಿಸುವುದಿಲ್ಲ.
ಅದೆಲ್ಲಾ ಗೊತ್ತು. ಇಲ್ಲಿ ನೋಡಿ ಇನ್ಸ್ಪೆಕ್ಟರ್.
ಮಂಗೈಗೂ ಈ ಕೊಲೆಗಳಿಗೂ ನಂಟು ಇರುವ ಯಾವುದಾದರೂ ಪುರಾವೆ ತೋರಿಸಿ.
ಇಲ್ಲದಿದ್ದರೆ, ತಕ್ಷಣ ಬಿಡುಗಡೆಗೊಳಿಸಿ!
ಮಂಗೈ ಹೋಗಲಿ.
ಆದರೆ ಸರ್. ನಾವು ಇನ್ನೂ...
ಅನುಮತಿಯಿಲ್ಲದೆ ಈ ಪಟ್ಟಣದಿಂದ ಹೊರಹೋಗುವ ಹಾಗಿಲ್ಲ ಎಂದು ನಿಮ್ಮ ಕ್ಲೈಂಟಿಗೆ ಹೇಳಿ.
- ಇದು ಇನ್ನೂ ಮುಗಿದಿಲ್ಲ. - ಸರಿ.
ಚಿಂತಿಸದಿರಿ. ಬಿಡುಗಡೆಯಾಗುವುದು.
ಮಂಗೈಳನ್ನು ವಿಚಾರಣೆಗೊಳಪಡಿಸಲು ಒತ್ತಾಯಿಸಿದರೆ ನನಗೆ ತಿಳಿಸಿ.
ಯಾವುದರ ಬಗ್ಗೆಯೂ ಭಯ ಬೇಡ, ತಿಳಿಯಿತೇ?
ಮಂಗೈ, ದಯವಿಟ್ಟು ನಮ್ಮೊಂದಿಗೆ ಮನೆಗೆ ಬಾ.
ನೀನು ಇನ್ನು ಒಂಟಿಯಾಗಿರುವುದು ಬೇಡ.
ಬಾ ಮಂಗೈ.
ನಿನ್ನ ಅಮ್ಮನ ಮಾತು ಕೇಳು.
ಅವಳನ್ನು ನೀವು ತಡೆಯುವುದಿಲ್ಲವೇ?
ಸುಮ್ಮನೆ ನಿಂತಿದ್ದೀರಿ. ಅವಳನ್ನೇಕೆ ಕರೆಯಬಾರದು? ಮಂಗೈ!
ಸರ್.
ಬಾಲಾ, ರಾಬರ್ಟ್, ಏಕಾಂಬರಂ, ರತ್ನಂ.
ಅವರೆಲ್ಲರ ನಡುವಿನ ಸಮಾನ ಅಂಶ ಯಾವುದು?
ಎಲ್ಲರೂ ಗಂಡಸರು...
35ರಿಂದ 45 ವರ್ಷ ವಯಸ್ಸಿನವರು.
ಆದರೆ ಮಹಿಳೆಯರ ಮೇಲೂ ದಾಳಿ ನಡೆದಿತ್ತು ಸರ್.
ಅರಣ್ಯ ರಕ್ಷಕರಾದ ಸೆಲ್ವಿ, ಸಂಗೀತಾ, ಕ್ಯಾಥಿ.
ಸರಿ. ಲಿಂಗ ಒಂದು ಅಂಶವಾಗಿರಲಾರದು.
ಅಭಿಪ್ರಾಯ ಕೊಲೆಗಳಿಗೆ ಸೀಮಿತವಾಗಿರಲಿ.
ಲಿಂಗದ ಹೊರತಾಗಿ,
ಬೇರೆ ಏನಾದರೂ ಸಮಾನ ಅಂಶಗಳಿವೆಯೇ?
ಈ ಮೂವರು ತೇನ್ಕಾಡ್ಗೆ ಸೇರಿದವರು.
ಆದರೆ ರಾಬರ್ಟ್ ದೆಹಲಿಯವರು.
ಸರಿ.
ಅವರ ಶಿಕ್ಷಣ, ವೃತ್ತಿ, ಜೀವನಶೈಲಿ ಮತ್ತು ಆರ್ಥಿಕ ಸ್ಥಿತಿ,
ಎಲ್ಲವೂ ಭಿನ್ನವಾಗಿವೆ.
ಸರ್, ಈ ಜನರಿಗೆ ಪರಸ್ಪರರ ಪರಿಚಯ
ವೈಯಕ್ತಿಕ ಅಥವಾ ವೃತ್ತಿಪರವಾಗಿ ಇರಲಿಲ್ಲ.
ಆದರೆ... ಇದು ಕಾಕತಾಳೀಯವಾಗಿರಲಾರದು.
ಮತ್ತಿನ್ನೇನು?
ಈ ನಾಲ್ಕು ಮಂದಿಯನ್ನು ಅವರೇಕೆ ಕೊಂದರು?
ನಮಗೆ ಇನ್ನೂ ಉದ್ದೇಶ ತಿಳಿದಿಲ್ಲ.
ಪ್ರತಿಯೊಂದು ಕೊಲೆಯ ಹಿಂದೆ, ಏನಾದರೂ ಭಾವನೆ ಇರುತ್ತದೆ.
ಅದು ಹೊರನೋಟಕ್ಕೆ ಕಾಣಿಸದೇ ಇದ್ದರೂ, ಖಂಡಿತವಾಗಿಯೂ ಇರುತ್ತದೆ.
ಅದು ಪ್ರತೀಕಾರ, ದುರಾಸೆ, ಅಸೂಯೆ, ಕಾಮ, ಗೀಳು ಅಥವಾ ಅಹಂಕಾರವಿರಬಹುದು.
ಇಲ್ಲಿ ಅವುಗಳಲ್ಲಿ ಯಾವುದಾದರೂ ಇದೆಯೇ?
ಕೋಪ.
ಇಲ್ಲಿ ಕೋಪ ಇರಬಹುದು.
ಯಾವುದಕ್ಕೋ ಶಿಕ್ಷೆಯಂತೆ ಕಂಡುಬರುತ್ತಿದೆ.
ಹಾಗಿದ್ದರೆ ಈ ಪ್ರಶ್ನೆ ಏಳುತ್ತದೆ.
ಕೋಪ ಯಾಕೆ?
ಅಷ್ಟೊಂದು ಕೋಪಕ್ಕೆ ಈ ನಾಲ್ಕು ಜನ ಏನು ಮಾಡಿರಬಹುದು?
ಈ ಬಲಿಪಶುಗಳ ಬಗ್ಗೆ ನಮ್ಮಲ್ಲಿ ಅತ್ಯಲ್ಪ ಸುಳಿವು ಇವೆ.
ಅವು ಸಾಕಾಗದು.
ನಾವು ಇನ್ನಷ್ಟು ಆಳವಾಗಿ ತನಿಖೆ ನಡೆಸಿ ವಿಶ್ಲೇಷಿಸಬೇಕಿದೆ.
ಎಲ್ಲರೂ ಹೊರನೋಟಕ್ಕೆ ಕಾಣಿಸುವಂತೆ ಇರುವುದಿಲ್ಲ.
ಅವರು ಮಾಡಿದ ಅಪರಾಧವೇನು,
ಇತರರಿಂದ ಅವರು ಯಾವ ರಹಸ್ಯ ಮರೆಮಾಡುತ್ತಿದ್ದರು.
ಎಲ್ಲವನ್ನೂ ನಾವು ಕಂಡುಹಿಡಿಯಬೇಕು.
ನಾವು ಹುಡುಕುವ ಉತ್ತರಗಳು,
ಆಗ ಮಾತ್ರ ದೊರೆಯಲಿವೆ.
ಅಮ್ಮಾ, ರಾಣಿ.
ಮತ್ತೆ ಏಕೆ ಬಂದೆ?
ಈ ಬಾರಿ ಅವರಿಗೇನು ಬೇಕು?
ಬಾಲಣ್ಣ ಅವರ ಟ್ರಿಪ್ಗಳ ಸಂಪೂರ್ಣ ವಿವರಗಳನ್ನು ಕೇಳಿದ್ದಾರೆ.
ಮಾರ್ಗ, ಶಿಫ್ಟ್ ಮತ್ತು ಯಾರು ಅವರ ಜೊತೆಗಿದ್ದರು ಎಂಬ ವಿವರಗಳು,
ಟ್ರಕ್ಕಿನಲ್ಲಿ ಸಾಗಿಸುತ್ತಿದ್ದ ವಸ್ತುಗಳ ವಿವರಗಳು.
ಕಚೇರಿಯಲ್ಲಿರುವ ಹಳೆಯ ಫೈಲ್ಗಳ ಬಗ್ಗೆಯೂ ಪೊಲೀಸರು ವಿಚಾರಿಸಿದರು.
ಅವುಗಳು ಗೆದ್ದಲು ಹಿಡಿದು ಹೋದವು ಎಂದು ಮಾಲೀಕರು ಹೇಳಿದಾಗ,
ಅವರು ಅಸಮಾಧಾನಗೊಂಡರು.
ನಂತರ ಏನಾಯಿತು?
ಕನಿಷ್ಠ ಅವುಗಳ ಪ್ರತಿಗಳನ್ನು ಪಡೆಯಲು ಅವರು ಯತ್ನಿಸಿದರು.
ನಮಗೆ ಅವುಗಳು ಸಿಗಲಿಲ್ಲ.
ನಿಮ್ಮ ಬಳಿ ಇವೆಯೇ ಎಂದು ಕೇಳಲು ಬಂದೆ.
ಹೇ! ಅವರು ಅವುಗಳನ್ನು ಮನೆಗೇಕೆ ತರುತ್ತಾರೆ?
ನೀವು ಒಮ್ಮೆ ಏಕೆ ಪರಿಶೀಲಿಸಬಾರದು?
ಹಳೆಯ ಪೆಟ್ಟಿಗೆ ಅಥವಾ ಶೆಲ್ಫಿನಲ್ಲಿ ಅವರು ಇರಿಸಿರಬಹುದು.
ಪೆಟ್ಟಿಗೆಗಳಲ್ಲಿ ಏನಿದೆ ಎಂದು ನನಗೆ ತಿಳಿಯದೇ?
ನೀವೇಕೆ ಕೋಪಗೊಳ್ಳುತ್ತೀರಿ?
ಮತ್ತೆ ಹೇಗೆ ವರ್ತಿಸಬೇಕು. ಅವರು ಸತ್ತು ಐದು ವರ್ಷಗಳಾಗಿವೆ.
ನಿಮಗೆ ಅದೆಲ್ಲಾ ನೆನಪಿರುವುದಿಲ್ಲ.
ನನ್ನ ಕುಟುಂಬಕ್ಕೆ ಸಹಾಯ ಮಾಡಲು ನಿನ್ನ ಮಾಲೀಕ ಏನಾದರೂ ಮಾಡಿದರೇ?
ಈಗ ಪೊಲೀಸ್ ತನಿಖೆ ಹಿಂದಿನದ್ದನ್ನೆಲ್ಲಾ ಕೆದಕುತ್ತಿದೆ,
ನಾನು ಮತ್ತೆ ಹಿಂದಿನ ನೋವನ್ನು ನೆನಪಿಸಿಕೊಳ್ಳಬೇಕೇ?
ನಾವು ಸಾಕಷ್ಟು ಅನುಭವಿಸಿಲ್ಲವೇ?
ಏಕೆ ನನ್ನ ಮೇಲೆ ಸಿಟ್ಟು? ನನಗೆ ಹೇಳಿದ ಕೆಲಸ ಮಾಡುತ್ತಿದ್ದೇನೆ.
- ನೀವು ಹೇಳಿದ್ದನ್ನು ತಿಳಿಸುತ್ತೇನೆ. - ಸರಿ, ಹೊರಡು!
ನಾನು ಇಂದು 73 ರನ್ ಗಳಿಸಿದೆ ಅಜ್ಜಾ.
ಅದ್ಭುತ. ನೀನು ಆಡುವುದನ್ನು ನೋಡುತ್ತಿದ್ದೆ.
- ನಿಜವಾಗಿಯೂ? - ನೀನು ಚೆನ್ನಾಗಿ ಆಡಿದೆ.
ನೀವು ಹೊರಗೆ ಹೋಗುತ್ತಿದ್ದೀರಾ?
ಹೌದು. ನಾನು ಮಾರ್ಕೆಟಿಗೆ ಹೋಗುತಿದ್ದೇನೆ.
ನನಗೆ ಹಸಿವಾಗುತ್ತಿದೆ.
ಊಟ ತಯಾರಿಸಿದ್ದೇನೆ. ನೀನು ಊಟ ಮಾಡು.
- ಬೇಕಿದ್ದರೆ, ಹಪ್ಪಳ ಸುಡು. - ಸರಿ, ಅಮ್ಮಾ.
- ನೀವು ಮಾರ್ಕೆಟಿಗೆ ಹೋಗುತ್ತಿದ್ದೀರಾ? - ಹೌದು.
- ನಾನು ಬರಬಹುದೇ? - ಬನ್ನಿ.
ಸ್ವಲ್ಪ ಆಚೆ ಸರಿಯಿರಿ.
ನಾನು ಸರಕು ಲೋಡ್ ಮಾಡಿದಾಗ, 300 ಕೆಜಿ ಇತ್ತು.
ನೀವೇಕೆ 290 ಕೆಜಿ ಎಂದು ಬರೆದಿದ್ದೀರಿ?
- ತೂಕ ನೋಡಿಯೇ ಬರೆದಿದ್ದೇನೆ. - ಅದು ಹೇಗೆ ಕಡಿಮೆಯಾಯಿತು?
ಪ್ರತಿ ಬಾರಿ ಮೋಸ ಮಾಡುತ್ತೀರಿ.
- ಕಚೇರಿಯಲ್ಲಿ ನಾನು ಸಮಸ್ಯೆಗೆ ಸಿಲುಕುತ್ತೇನೆ. - ನನ್ನನ್ನು ದೂರಬೇಡ. ನಾನು ಪ್ರಾಮಾಣಿಕ.
ಸುರ್ಲಿ!
ಇದೇ ವಾಹನ.
ಎಂಜಿನ್ ಆಫ್ ಮಾಡಿ ಕೆಳಗೆ ಇಳಿಯಿರಿ!
ಹೇ, ಬನ್ನಿ.
- ಏನಾದರೂ ಸಮಸ್ಯೆಯೇ ಸರ್? - ಈ ವಾಹನವನ್ನು ಪರಿಶೀಲಿಸಿದ್ದೀರಾ?
ಅಗತ್ಯವಿಲ್ಲ. ಅವರು ಪ್ರತಿದಿನ ಬರುತ್ತಾರೆ.
ದಿನಾ ಇಲ್ಲಿಂದ ಹಾದುಹೋಗುತ್ತಾರೆ.
- ಒಳಗೆ ಏನಿದೆ? - ಹಣ್ಣು, ತರಕಾರಿಗಳು ಮಾತ್ರ, ಸರ್.
ಅದನ್ನು ತೆರೆ.
- ಯಾಕೆ? ನಮ್ಮಲ್ಲಿ ಪರ್ಮಿಟ್ ಇದೆ ಸರ್. - ತೋರಿಸು.
ಅದನ್ನು ತೆರೆ.
ವಿನಾಕಾರಣ ವಿಳಂಬ ಮಾಡುತ್ತಿದ್ದೀರಿ.
ನನ್ನ ಮಾಲೀಕರು ನನ್ನನ್ನೇ ದೂಷಿಸುತ್ತಾರೆ.
ಅವನು ಹಾಳಾಗಿ ಹೋಗಲಿ. ಹೋಗಿ ಅದನ್ನು ತೆರೆ!
ನಿನಗೆ ಪ್ರತ್ಯೇಕವಾಗಿ ಹೇಳಬೇಕೇ? ಹೋಗು!
ಕೆಲವು ಜಿಂಕೆ ಕೊಂಬುಗಳಿವೆ ಸರ್.
ಎರಡು ಪೆಟ್ಟಿಗೆಗಳ ತುಂಬಾ ಪ್ಯಾಂಗೊಲಿನ್ಗಳಿವೆ.
ಇಷ್ಟು ಸಮಯ ನೀನು ಕೆಟ್ಟ ಕೆಲಸ ಮಾಡುತ್ತಿದ್ದೆ,
ಈ ಜನರಿಂದ ಲಂಚ ಪಡೆಯುತ್ತಿದ್ದೆ.
ನಿಜವಾಗಿಯೂ ಹೇಳುತ್ತಿದ್ದೇನೆ ಸರ್. ನನಗೆ ಏನೂ ತಿಳಿಯದು.
- ಅವರಲ್ಲಿ ಯಾವತ್ತೂ ಪರ್ಮಿಟ್ ಇದ್ದುದರಿಂದ... - ಹೇ!
ಸುಳ್ಳು ಹೇಳುವುದನ್ನು ನಿಲ್ಲಿಸು.
ನಾವು ವರದಿ ಮಾಡಿದ ತಕ್ಷಣ ನೀನು ಅಮಾನತುಗೊಳ್ಳುವೆ.
ವಿಚಾರಣೆ ನಡೆದಾಗ,
ಅವರ ಜೊತೆಗೆ ನೀನೂ ಜೈಲಿನಲ್ಲಿ ಕೊಳೆಯುವೆ. ಹೋಗು!
ಅಣ್ಣಾ.
- ಅಣ್ಣಾ, - ಇಲ್ಲಿ ಬನ್ನಿ.
ಕುಮಾರ್, ಅವರನ್ನು ಠಾಣೆಗೆ ಕೊಂಡು ಹೋಗು.
- ಬಾ. - ಸ್ಟೇಷನ್ನಿನಲ್ಲಿ ನೋಡಿಕೊಳ್ಳುವೆ.
ಸರಕನ್ನು ನಮ್ಮ ವಾಹನಕ್ಕೆ ವರ್ಗಾಯಿಸಿದ್ದೇವೆ.
- ಅದನ್ನು ಗೋದಾಮಿಗೆ ಕಳುಹಿಸೋಣವೇ? - ಇಲ್ಲ, ಅಣ್ಣಾ.
ಅಲ್ಲಿಗಲ್ಲ.
ನನ್ನ ಬಳಿ ಬೇರೆ ಯೋಜನೆ ಇದೆ.
ನೀವು ಹೊರಡಿ. ಸ್ವಲ್ಪ ಹೊತ್ತಿನಲ್ಲಿ ಬರುತ್ತೇನೆ.
ನೀವು ಒಬ್ಬರೇ ಹೋಗುತ್ತೀರಾ?
ನಾನೂ ಬರುತ್ತೇನೆ.
- ಸುಳಿವು ನೀಡಿದ್ದಕ್ಕೆ ಧನ್ಯವಾದ. - ಇರಲಿ, ಸರ್.
ಆತನನ್ನು ಬಂಧಿಸಿ ಸರಕು ವಶಪಡಿಸಿದ್ದೇವೆ.
- ಸರಿ. - ಅವನನ್ನು ವಿಚಾರಿಸಿದೆಯಾ?
ಹಲವು ಬಾರಿ ಪ್ರಶ್ನಿಸಿದರೂ ಅವನು ತುಟಿ ಪಿಟಿಕ್ಕೆನ್ನುತ್ತಿಲ್ಲ.
ನಾವೇನು ಮಾಡಬಹುದು?
ಈ ಜನರು ಕೇವಲ ದಾಳಗಳು.
ಈ ಕಳ್ಳಸಾಗಣಿಕೆ ವ್ಯವಹಾರದಲ್ಲಿ ದೊಡ್ಡ ಕುಳಗಳೇ ಇವೆ.
ಅವರ ಹೆಸರು ಹೇಳಲು ಆತನಿಗೆ ಭಯ.
ನಿಮ್ಮ ಅನುಮತಿಯೊಂದಿಗೆ ನಾನು ಮಾತಾಡಲೇ?
ಖಂಡಿತ.
- ನಳಿನಿ! - ಸರ್!
ಹೇಳಿ ಸರ್.
- ಅವರನ್ನು ಸುರ್ಲಿ ಬಳಿ ಕರೆದುಕೊಂಡು ಹೋಗು. - ಸರಿ ಸರ್.
ಧನ್ಯವಾದ.
ಅದನ್ನು ತೆರೆಯಿರಿ.
ಬಾಲಾನ ಹೆಂಡತಿ ನಿನಗೆ ಹೇಗೆ ಪರಿಚಯ?
ಮಾರ್ಕೆಟಿನಲ್ಲಿ ನೀವಿಬ್ಬರೂ ಭೇಟಿಯಾಗಿದ್ದು ಗೊತ್ತು.
ಏಕೆ ಭೇಟಿಯಾದಿರಿ?
ಆಕೆ ಕೂಡ ನಿಮ್ಮೊಂದಿಗೆ ಶಾಮೀಲಾಗಿದ್ದಾಳೆಯೇ?
ಇಲ್ಲ ಸರ್. ಅವಳು ಪಾಪದ ಮಹಿಳೆ.
- ಇದಕ್ಕೂ ಅವಳಿಗೂ ಸಂಬಂಧವಿಲ್ಲ. - ಬಾಲಾ ಶಾಮೀಲಾಗಿದ್ದನೇ?
ನಾನು ಈ ಗ್ಯಾಂಗ್ ಸೇರುವ ಮೊದಲು,
ಬಾಲಾ ಬಹಳ ಸಮಯದಿಂದ ದಂತ, ಹುಲಿ ಚರ್ಮ ಕಳ್ಳಸಾಗಣಿಕೆ ಮಾಡುತ್ತಿದ್ದ
ಒಂದು ದಿನ ಮನಸ್ಸು ಬದಲಾಯಿಸಿ ಇದರಿಂದ ಹೊರಬರಲು ನಿರ್ಧರಿಸಿದ.
ಅವನು ಹೀಗೆ ತೊರೆಯುವುದು ಮಾಲೀಕರಿಗೆ ಇಷ್ಟವಾಗಲಿಲ್ಲ.
ಅವನ ಹೆಂಡತಿ, ಮಗನನ್ನು ಕೊಲ್ಲುವುದಾಗಿ ಬೆದರಿಸಿದರು.
ಬಾಲಾ ಪೊಲೀಸರಿಗೆ ದೂರು ನೀಡುತ್ತೇನೆಂದರು.
ಕೆಲವು ದಿನಗಳ ನಂತರ...
ಆ ಅಪಘಾತ ಸಂಭವಿಸಿತು ಸರ್.
ರಾಣಿ ಪಾಪದ ಮಹಿಳೆ.
ಗ್ಯಾಂಗ್ ಜೊತೆ ಬಾಲಾನ ನಂಟಿನ ಸಾಧ್ಯತೆ ಬಗ್ಗೆ ಸ್ಥಳೀಯರಿಗೆ
ತಿಳಿಯಬಹುದೆಂಬ ಭಯ ಆಕೆಗಿತ್ತು.
ಇದರಿಂದ ಮಗನ ಭವಿಷ್ಯ ಹಾಳಾಗುವುದೆಂಬ ಭಯ ಆಕೆಗಿತ್ತು.
ಆ ಕಾರಣ ಆಕೆ ಈ ವಿಚಾರ ಪೊಲೀಸರಿಗೆ ತಿಳಿಸಿಲ್ಲ.
ನನ್ನ ಪ್ರಕಾರ,
ಬೇಟೆಗಾರರು ಬಾಲನನ್ನು ಕೊಂದರು
ಮತ್ತು ಅದು ವಾನರಚ್ಚಿಯ ಕೆಲಸ ಎಂಬಂತೆ ಬಿಂಬಿಸಿದರು.
ಬೇಟೆಗಾರರೊಂದಿಗೆ ತನ್ನ ಗಂಡನ ನಂಟನ್ನು ಬಹಿರಂಗಪಡಿಸಲು ಹಿಂಜರಿದ
ಬಾಲಾನ ಹೆಂಡತಿ ಕೂಡ ರಚ್ಚಿ ಕಥೆಗೆ ಅಂಟಿಕೊಂಡಳು.
ಬಾಲಾ ತನ್ನ ಕೆಲಸ ತೊರೆಯುವ ಯೋಚನೆಯಲ್ಲಿದ್ದ.
ಬಲವಂತಪಡಿಸಿದರೆ ಪೊಲೀಸರ ಬಳಿ ಹೋಗುವುದಾಗಿ ಬೆದರಿಸಿದ್ದ.
ಹಾಗೆ ಕಾಡುಗಳ್ಳರಿಗೆ ಬಾಲಾನನ್ನು ಕೊಲ್ಲಲು ಉದ್ದೇಶವಿತ್ತು.
ನೋಡಿ, ಕಾಡುಗಳ್ಳರು ಸಂಘಟಿತ ಮತ್ತು ನುರಿತ ಗುಂಪು.
ಅವರಿಗೆ ಕಾಡಿಗೆ ಆಗಾಗ ಹೋಗುವ ಅಗತ್ಯ ಇರುತ್ತದೆ.
ಈ ಎಲ್ಲಾ ವಿಚಾರಗಳು ನಮ್ಮ ಕ್ರಿಮಿನಲ್ ಪ್ರೊಫೈಲ್ಗೆ ಸರಿಹೊಂದುತ್ತವೆ.
ಅರಣ್ಯ ಸಿಬ್ಬಂದಿ ಸೆಲ್ವಿಯ ಅನುಭವ ನೆನಪಿದೆಯೇ?
ಆಕೆ ವಾನರಚ್ಚಿ ನೋಡಿದ್ದ ಸ್ಥಳದಲ್ಲಿಯೇ
ಕಾಡುಗಳ್ಳರು ಉರುಳು ಇರಿಸಿದ್ದರು.
ಹಾಗಾಗಿ, ಗ್ರಾಮಸ್ಥರನ್ನು ಬೆದರಿಸಿದ್ದರು,
ಮತ್ತು ಪೊಲೀಸರನ್ನೂ ಅದೇ ಕಾರಣಕ್ಕೆ ಬೆದರಿಸಿದ್ದರು.
ಕ್ಯಾಥಿ ಮೇಲೆ ಏಕೆ ದಾಳಿ ನಡೆಸಿದರೆಂಬುದೂ ಅರ್ಥವಾಗುತ್ತಿದೆ.
ಜನರು ಕಾಡಿಗೆ ಪ್ರವೇಶಿಸಲು ಭಯ ಪಟ್ಟರೆ,
ಕಾಡುಗಳ್ಳರಿಗೆ ತಮ್ಮ ಕೆಲಸ ಸಮಸ್ಯೆಯಿಲ್ಲದೆ ಮಾಡಬಹುದು.
ಎಲ್ಲವೂ ಸರಿಯಾಗಿದೆ.
ಅದೆಲ್ಲಾ ಸರಿ,
ಆದರೆ ಇತರ ಮೂವರನ್ನು ಕೊಲ್ಲಲು ಅವರ ಉದ್ದೇಶವೇನಿರಬಹುದು?
ರಾಬರ್ಟನನ್ನು ಏಕೆ ಕೊಂದರು? ದೆಹಲಿಯಿಂದ ಫೋಟೋ ತೆಗೆಯಲು ಬಂದಿದ್ದರು.
ಆತ ರಹಸ್ಯವಾಗಿ ಕಾಡುಗಳ್ಳರ ಚಟುವಟಿಕೆಗಳ ಫೋಟೋ ತೆಗೆದಿರಬಹುದು.
- ಆತ ಹಣಕ್ಕಾಗಿ ಬ್ಲ್ಯಾಕ್ಮೇಲ್ ಮಾಡಿರಬಹುದು. - ಹೇ, ಇದು ಅಸಂಬದ್ಧ.
ರಾಬರ್ಟ್ ಓರ್ವ ಲಕ್ಷಾಧಿಪತಿ, ವನ್ಯಜೀವಿ ಛಾಯಾಗ್ರಹಣ ಆತನ ಹವ್ಯಾಸವಾಗಿತ್ತು.
ಅಂತಹ ವ್ಯಕ್ತಿ ಏಕೆ ಬ್ಲ್ಯಾಕ್ಮೇಲ್ ಮಾಡುತ್ತಾನೆ?
ನಿನ್ನ ಊಹೆ ನಿಜವಾಗಿದ್ದರೂ,
ಅಂತಹ ಯಾವುದೇ ವೀಡಿಯೋ ಆತನ ಕ್ಯಾಮೆರಾ ಅಥವಾ ಲ್ಯಾಪ್ಟಾಪಿನಲ್ಲೇಕೆ ಇರಲಿಲ್ಲ?
ಆತ ಅವುಗಳನ್ನು ಅಳಿಸಿರಬಹುದು.
ಅವುಗಳನ್ನು ಹಿಂಪಡೆಯಲು ಪ್ರಯತ್ನಿಸಬೇಕು.
ಹಾಗಾದರೆ ಗುತ್ತಿಗೆದಾರ ಏಕಾಂಬರಂ ವಿಚಾರವೇನು?
ಕಾಡುಗಳ್ಳರೊಂದಿಗೆ ಸರಕು ವಿನಿಮಯ ಮಾಡಲು ಏಕಾಂಬರಂ ಸಹಾಯ ಮಾಡಿರಬಹುದು.
ಆತನ ಬಳಿ ಅಗತ್ಯ ಪರವಾನಗಿ ಮತ್ತು ಹಲವಾರು ವಾಹನಗಳಿದ್ದವು.
ಆತನ ವಾಹನಗಳನ್ನು ತಪಾಸಣೆಗೆ ಒಳಪಡಿಸದೇ ಇರಬಹುದು.
ಇದೊಂದು ದೊಡ್ಡ ಜಾಲ.
ರತ್ನಂ ವ್ಯಾಪಾರಿ ಅಥವಾ ಏಜೆಂಟ್ ಆಗಿ ಅದರ ಭಾಗವಾಗಿದ್ದಿರಬಹುದು.
- ಅಂದರೆ ಅವರದ್ದೇ ಒಬ್ಬ ವ್ಯಕ್ತಿಯನ್ನು ಕೊಂದರೇ? - ಏಕಾಗಬಾರದು?
ಪಾಲುದಾರರ ನಡುವೆ ಘರ್ಷಣೆಗಳು ಇರುವುದಿಲ್ಲವೇ? ಅವರಿಗೂ ಸಮಸ್ಯೆಗಳಿದ್ದಿರಬಹುದು.
ಇಲ್ಲ. ಈ ತನಿಖೆಯಲ್ಲಿ ಬಗೆಹರಿಯದ ಅನೇಕ ವಿಷಯಗಳಿವೆ.
ವಾನರಚ್ಚಿ ಬರುವಾಗ ಕೇಳುವ ಆ ವಿಚಿತ್ರ ಶಬ್ದದ ವಿಚಾರವೇನು?
ಆಡಿಯೋ ವಿಶ್ಲೇಷಣೆ ಅದು ಪ್ರಾಣಿಯ ಗುರುಗುಟ್ಟುವಿಕೆ ಎಂದು ದೃಢಪಡಿಸಿದೆ.
ಆದರೆ ಅವರಿಗೆ ಪ್ರಾಣಿಯನ್ನು ಗುರುತಿಸಲಾಗಲಿಲ್ಲ.
ಪೊಲೀಸ್ ನಾಯಿಗಳು ಭಯಗೊಂಡಿಲ್ಲವೇ? ಅವುಗಳೇನನ್ನು ನೋಡಿದವು?
ಗೊತ್ತಿಲ್ಲ. ಕಾಡುಗಳ್ಳರು ನಮಗೆ ಕೇಳಿಸದ ನಾಯಿಗಳು ಹೆದರುವ ಸದ್ದು ಮಾಡಿರಬಹುದು.
- ನಿನ್ನ ಊಹೆಗಳು ಅಸಂಬದ್ಧವಾಗಿವೆ! - ನನ್ನ ಮೇಲೆ ಏಕೆ ಕೂಗಾಡುವೆ?
ಈ ತನಿಖೆಯಲ್ಲಿ ಸ್ವಲ್ಪ ತರ್ಕವನ್ನು ಹುಡುಕಲು ಯತ್ನಿಸುತ್ತಿರುವೆ,
ವಾನರಚ್ಚಿ ಕೊಲೆಗಳನ್ನು ಮಾಡಿರುವಳೆಂದು ನೀನು ನಂಬಿರುವೆ.
ಹಾಯ್.
ಏನಿಲ್ಲ...
ಹೇಗಿರುವಿರಿ ಎಂದು ವಿಚಾರಿಸಲು ಬಂದೆ.
ನಾನು ಚೆನ್ನಾಗಿದ್ದೇನೆ... ಸರ್.
ಧನ್ಯವಾದ.
ಕೆಲಸಕ್ಕೆ ಮರಳುತ್ತಿದ್ದೀರಾ?
ಸದ್ಯಕ್ಕೆ ಹಗಲಿನ ಶಿಫ್ಟ್ ಮಾತ್ರ.
ಒಳ್ಳೆಯದು.
ನಿಮ್ಮ ಕೋಣೆಯಿಂದ ಒಂದು ರೀತಿಯ ಸದ್ದು ಕೇಳಿದೆ.
ಅದೇನು?
ಯಾವ ಸದ್ದು?
ಗೋಡೆಗೆ ಏನೋ ಬಡಿದ ಹಾಗೆ.
ನಿಮಗೆ ಅದು ಕೇಳಿಸಿತೇ?
ಅದು ಇದಾಗಿತ್ತು.
ಚೆಂಡನ್ನು ಹಿಡಿಯುತ್ತಿದ್ದೆ.
ಇದು ಕಣ್ಣಿಗೆ ವ್ಯಾಯಾಮ ಮತ್ತು ಮೆದುಳಿಗೆ ತರಬೇತಿ
ದೂರವನ್ನು ಮತ್ತು ಗ್ರಹಿಕೆಯ ಆಳ ತಿಳಿಯಲು.
ಹಾಗಾದರೆ, ನೀವು ಸ್ಟೇಷನ್ಗೆ ಹೋಗುತ್ತೀರಲ್ಲವೇ?
ಕಳೆದ ಐದು ವರ್ಷಗಳಲ್ಲಿ ಕಾಡುಗಳ್ಳತನದಲ್ಲಿ ಶಾಮೀಲಾದ ಅಪರಾಧಿಗಳ ವಿವರ ಬೇಕು.
ಅದನ್ನು ತರಬಲ್ಲಿರಾ?
ಪ್ರಕರಣದ ತನಿಖೆಗೆ ಅದು ಬೇಕಿದೆ.
ಆಯಿತು ಸರ್.
ಧನ್ಯವಾದ.
ನಿಲ್ಲಿ, ನಿಲ್ಲಿ.
ನಿಲ್ಲಿ. ತಗೊಳ್ಳಿ. ನಿಮ್ಮ ಊಟ. ತಗೊಳ್ಳಿ.
- ಏನು? - ಇಷ್ಟೊಂದು ಏಕೆ?
- ತಿನ್ನಿಸಿಯೇ ನನ್ನ ಕೊಲ್ಲಲು ಯತ್ನಿಸುವೆಯಾ? - ಹಾ. ಈಗ ಹಾಗೆ ಹೇಳಿ ಹೋಗುವೆ.
ರಾತ್ರಿ ಕರ್ತವ್ಯದ ನಂತರ ಮನೆಗೆ ಬಂದು ಏನು ಮಾಡುತ್ತೀರಿ?
ನೇರ ಅಡುಗೆಮನೆಗೆ ಹೋಗಿ ಬೆಕ್ಕಿನಂತೆ ಪಾತ್ರೆಗಳನ್ನು ಬೀಳಿಸುತ್ತೀರಿ.
ನನಗೆ ಗೊತ್ತಿಲ್ಲ ಅಂದುಕೊಂಡಿರಾ?
- ಸರಿ, ಹೊರಡುತ್ತೇನೆ. - ಜಾಗ್ರತೆ.
- ಓಹ್ ದೇವರೇ. ಒಂದು ನಿಮಿಷ ನಿಲ್ಲಿ. - ಯಾಕೆ?
ಇಲ್ಲಿದೆ. ಈ ಕಡೆ ತಿರುಗಿ.
- ನನಗೆ ಮರೆತೇ ಹೋಗಿತ್ತು. ಕೈ ನೆಟ್ಟಗೆ ಮಾಡಿ. - ಹೇ, ಏನು ಮಾಡುತ್ತಿರುವೆ?
ಇದು ನಾನು ನಿಮಗೆ ಹೇಳಿದ ಪವಿತ್ರ ತಾಯಿತ.
ನಿಮ್ಮ ಕೈಗೆ ಕಟ್ಟುತ್ತೇನೆ.
ಇಲ್ಲಿ ಕೇಳಿ, ಅದನ್ನು ತೆಗೆಯಕೂಡದು, ಸರಿಯೇ?
ಅದು ಕೈಯ್ಯಲ್ಲಿ ಇರುವ ತನಕ ದುಷ್ಟಶಕ್ತಿ ನಿಮ್ಮನ್ನು ಬಾಧಿಸದು.
ಹಾಗೆಯೇ ಇರಲಿ. ತೆಗೆಯಬೇಡಿ.
ಸರಿ. ಬಾಗಿಲ ಚಿಲಕ ಹಾಕಿ ಮಲಗು.
ಜಾಗ್ರತೆ, ಸರಿಯೇ?
ಸಮಯಕ್ಕೆ ಸರಿಯಾಗಿ ತಿನ್ನಿ.
ನಾಳೆ ರಸ್ತೆ ನಿರ್ಮಾಣ ಕೆಲಸ ಆರಂಭಗೊಳ್ಳಲಿದೆ.
ಸುತ್ತಲಿನ ಸ್ಥಳದ ಮರಳು ಲೂಟಿಗೈಯ್ಯಲು ಅವರು ಯತ್ನಿಸಬಹುದು.
ನೋಡಿಕೊಳ್ಳಲು ನಮ್ಮ ಜನರನ್ನು ಕಳಿಸಿ.
- 9 ಗಂಟೆಯೊಳಗೆ ಕಳಿಸುತ್ತೇನೆ. - ಅವರನ್ನು 7 ಗಂಟೆಯೊಳಗೆ ಕಳಿಸಿ.
- ತಮ್ಮಾ... - ಅಣ್ಣಾ ಇರ್ಫಾನ್?
- ನನ್ನ ದನಿ ಕೇಳಿಸುತ್ತಿದೆಯೇ? - ತಮ್ಮಾ?
- ದನಿ ಕೇಳಿಸುತ್ತಿದೆಯೇ? - ತಮ್ಮಾ?
- ಇಲ್ಲಿಗೆ ಬನ್ನಿ ಬೇಗ! - ಎಲ್ಲಿಗೆ?
- ಕಚ್ಛಾ ರಸ್ತೆ ಬಳಿ... - ಅಣ್ಣಾ!
- ಕಣಿಯಾಣಿ ಕಚ್ಛಾ ರಸ್ತೆ ಬಳಿ. - ಇರ್ಫಾನ್ ಅಣ್ಣಾ!
- ಬೇಗ ಬನ್ನಿ! - ಅಣ್ಣಾ ಇರ್ಫಾನ್!
ಅಣ್ಣಾ!
- ನಳಿನಿ, ಬಾ. - ಸರ್.
ರಾಜಾ ವಾಹನ ತೆಗಿ!
ಇರ್ಫಾನ್ ಸರ್, ಕೇಳಿಸುತ್ತಿದೆಯೇ?
ನಮ್ಮ ಮಾತು ಕೇಳಿಸುತ್ತಿದೆಯೇ ಸರ್?
ಅಲ್ಲಿ. ಅಲ್ಲಿ ಅವರ ವಾಹನವಿದೆ.
ನಳಿನಿ, ಸ್ಟೇಷನ್ಗೆ ತಿಳಿಸಿ.
- ಸರಿ ಸರ್. - ಬೇರೆ ಬೇರೆಯಾಗಿ ಹುಡುಕೋಣ.
- ಸರಿ ಸರ್. - ಸರಿಯೇ? ಹೋಗೋಣ.
ಇರ್ಫಾನ್ ಅಣ್ಣಾ!
ಅಣ್ಣಾ ಇರ್ಫಾನ್!
ಪುನೀತಾ, ರಾಜಾ! ಅಣ್ಣ ಸಿಕ್ಕಿದರೇ?
ಇಲ್ಲ ಸರ್. ಹುಡುಕುತ್ತಿದ್ದೇವೆ.
ಇರ್ಫಾನ್ ಅಣ್ಣಾ!
ಇರ್ಫಾನ್...
ಅಣ್ಣಾ ಇರ್ಫಾನ್!
ಅಣ್ಣಾ. ಅಣ್ಣಾ. ಅಣ್ಣಾ!
ಅಣ್ಣಾ!
ಅಣ್ಣಾ. ಅಣ್ಣಾ.
ಈಗ ಮಾತಾಡಲು ಯತ್ನಿಸಬೇಡಿ.
ಮಾತಾಡುವ ಅಗತ್ಯವಿಲ್ಲ. ಮಲಗಿ ದಯವಿಟ್ಟು.
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಇದು ಮುಗಿಯದ ದಾರಿಯೇ? ಅಥವಾ ವಿಷಮ ಸುಳಿಯೇ?
ಇದೆಲ್ಲವೂ ಒಂದು ಮಾಯೆ!
ಹೋಗುವುದೇ ಅದು
ಹಳ್ಳಿಗರ ಬಾಯಲ್ಲಿ ರೋಮಾಂಚಕ ಕಥೆಯಾಗಡೆ
ನಿನ್ನೊಳಗಿರುವ ಆಸೆ ಕೊಲೆಯಾಗುವುದೇ?
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ